మీర్కాట్

మీర్‌కాట్‌ (ఆంగ్లం: Meerkat) అనేది దక్షిణ ఆఫ్రికాలో కనిపించే ఒక చిన్న ముంగిస. ఎడారి మీర్‌కాట్‌ అని కూడా పిలువబడే ఈ రకమైన జంతువు క్షీరద జాతికి చెందినది. జెరేనియం కుటుంబానికి చెందిన అవి ఆఫ్రికా ఖండంలో ఎక్కువగా కనిపిస్తాయి. వీటి జీవిత కాలం 12 నుండి 14 సంవత్సరాలు. కాగా, ఇది విశాలమైన తల, పెద్ద కళ్ళు, ఒక పదునైన ముక్కు, పొడవైన కాళ్ళు, సన్నని ముడుచుకున్న తోక కలిగి ఉంటుంది. తల, శరీర పొడవు సుమారు 24-35 సెంటీమీటర్లు, బరువు సాధారణంగా 0.62 నుండి 0.97 కిలోగ్రాముల మధ్య ఉంటుంది. బూడిద రంగు, పసుపు-గోధుమ రంగులలో ఇవి ఉంటాయి. మీర్‌కాట్‌లు త్రవ్వటానికి అనువైన ముంజేతులను కలిగి ఉంటాయి. అవి కఠినమైన, పొడి ఆవాసాలలో కూడా జీవించగలవు. వీటిలో, మూడు ఉపజాతులు గుర్తించబడ్డాయి.

ప్రపంచవ్యాప్తంగా అంతరించిపోయే ప్రమాదం ఉన్న జాతుల జాబితాలో ఉన్న మీర్కాట్ గుజరాత్‌ రాష్ట్రం జామ్‌నగర్‌లో రాధాకృష్ణ టెంపుల్‌ ఎలిఫెంట్‌ వెల్ఫేర్‌ ట్రస్ట్‌ లో ఉన్నాయి. ఇక్కడి నుంచి ఒక జత విశాఖపట్నంలోని ఇందిరా గాంధీ జంతుప్రదర్శనశాలకు 2024 జులై 4న చేరుకుంది.

 విశేషాలు 
మీర్‌కాట్‌‌లు చాలా సామాజికంగా ఉంటాయి. రెండు నుండి 30 వరకు గుంపుగా దాదాపు 5 కిలోమీటర్ల మేర ఆక్రమించి ఉంటాయి. వాటిలో సాంఘిక సోపానక్రమం ఉంటుంది. ఆధిపత్యం, సంతానోత్పత్తి, సంరక్షణ విభాగాలుగా ఉంటాయి. భారీ వర్షపాతం సమయంలో శిఖరాలపై ఉంటాయి. ఇవి 60 నుండి 70 రోజుల గర్భధారణ తర్వాత, మూడు నుండి ఏడు పిల్లలను కంటాయి.

అవి రాళ్ళలో, మైదానాలలో పెద్ద నివాసాలను ఏర్చరచుకుంటాయి. వీటి సొరంగం, బొరియలు సాధారణంగా 5 మీ. వ్యాసం కలిగి, సుమారు 15 ద్వారాలు, రెండు నుండి మూడు స్థాయిల సొరంగాలతో కూడిన పెద్ద భూగర్భ నెట్వర్క్ ఉంటుంది. ఈ సొరంగాలు ఎగువన 7.5 సెంటీమీటర్ల ఎత్తు, క్రింద వెడల్పు కలిగి, భూమిలోకి 1.5 మీటర్ల ఎత్తు వరకు విస్తరించి ఉంటాయి. ఇవి మితమైన అంతర్గత ఉష్ణోగ్రతలను కలిగి ఉంటాయి. కఠినమైన వాతావరణంలో,  తీవ్రమైన ఉష్ణోగ్రతల వద్ద మీర్‌కాట్‌లను రక్షించే సౌకర్యవంతమైన సూక్ష్మ వాతావరణాన్ని అందిస్తాయి.

మీర్‌కాట్‌లు పగటిపూట చురుకుగా ఉంటాయి. అవి సర్వభక్షకులు, నిరంతరం అప్రమత్తంగా ఉంటాయి. ప్రమాదాన్ని గ్రహించినప్పుడు బొరియలకు తిరిగి వెళ్తాయి. అవి వివిధ ప్రయోజనాల కోసం ఒకదానితో మరొకటి కమ్యూనికేట్ చేసుకుంటాయి.

సాధారణంగా తక్కువ వృక్షసంపదతో కూడిన శుష్క, బహిరంగ ఆవాసాలలో నివసించే మీర్‌కాట్‌లు నైరుతి బోట్స్వానా, పశ్చిమ, దక్షిణ నమీబియా, ఉత్తర, పశ్చిమ దక్షిణాఫ్రికాలో కనిపిస్తాయి. ఈ శ్రేణి నైరుతి అంగోలాలో మాత్రమే విస్తరించి ఉంటుంది. జనాభాకు ఎటువంటి ముప్పు లేనందున, మీర్‌కాట్‌ లను ఐయుసిఎన్ రెడ్ లిస్ట్లో అతి తక్కువ ఆందోళనగల జాతుల జాబితాలో చేర్చబడ్డాయి. మీర్కట్స్ టెలివిజన్, సినిమాలు, ఇతర మాధ్యమాలలో విస్తృతంగా చిత్రీకరించబడతాయి.

 మూలాలు 

వర్గం:క్షీరదాలు